"Ich bin DUBIST - Amintiri din dubă" (2012) - Documentar de Vlad Ioachimescu
Channel: Comunitatea Uniți Salvăm
Date: 2015-11-08

Ich bin DUBIST (Amintiri din dubă) (2012) • Durata: 1h 50′ • Regia: Vlad Ioachimescu

Dedicăm acest documentar cetățenilor din stradă. Un film-tutorial ce ne poate ajuta să evoluăm împreună, cu zâmbetul pe buze.

În contextul mișcărilor stradale din România de dupa 2011, argoul protestatarilor s-a îmbogățit cu un nou verb: „a înduba” (a băga pe cineva in dubă). Indiferent de vârstă, sex sau statut social, mulți dintre activiști, mai noi sau mai experimentați, au făcut cunoștință cu duba Jandarmeriei. Duba nu discriminează, duba ia pe oricine, iar Jandarmeria și-a dovedit sârguincioasă calitatea de forță de opresiune. Însă, odată trecut pragul dubei, ceea ce poate părea o experiență traumatizantă, devine adesea o banalitate sau chiar un motiv de a face haz. Interviurile luate unora dintre cei mai „îndubați” protestatari sunt ilustrate cu imagini document, adunate în timpul protestelor, de multe ori chiar de la protagoniști. În lupta cu abuzurile Jandarmeriei, cele mai eficiente arme s-au dovedit a fi banala cameră digitală și telefonul mobil. Din jocul de-a șoarecele și pisica dintre protestatari și jandarmi s-au născut situații hilare, documentarea acestora oferind sarea și piperul filmului.

Traducerea si adaptarea in limba engleza:
Alexandru Cozar și Ileana Cozar
Multumim!

Mai multe detalii aici:
http://rezistenta.net/2013/11/duba-jandarmerie-proteste-2012.html